Перад прысутнымі выступіў старшыня Нясвіжскага раённага выканаўчага камітэта Генадзь Салавей. Ён сказаў, што ў жыхароў Нясвіжа і, у першую чаргу, у вучняў сярэдняй школы № 3 з’я-вілася яшчэ адна ўнікальная магчымасць рухацца да здаровага ладу жыцця. У горадзе і раёне створаны ўсе неабходныя ўмовы для заняткаў фізічнай культурай і спортам: працуюць басейны і трэнажорныя залы, устаноўлены дзіцячыя гульнявыя пляцоўкі і пабудаваны спартыўныя комплексы, якія з задавальненнем наведваюць як дзятва, так і падлеткі. Бацькі з дзецьмі аддаюць перавагу правядзенню вольнага часу менавіта ў гэтых спецыяльна абсталяваных месцах.